ดาวโจนส์ปิดร่วง/น้ำมันลบ/ทองบวก
หุ้นดาวโจนส์ปิดลบ 127.51 จุด ด้านราคาน้ำมันลดลง 59 เซนต์ ขณะที่ทองคำเพิ่มขึ้น 1.70 ดอลลาร์
17 มี.ค. 2564

ดัชนีเฉลี่ยอุตสาหกรรมดาวโจนส์ปิดที่ 32,825.95 จุด ลดลง 127.51 จุด หรือ -0.39% ดัชนี เอสแอนด์พี 500 ปิดที่ 3,962.71 จุด ลดลง 6.23 จุด หรือ -0.16% ดัชนี แนสแดค ปิดที่ 13,471.57 จุด เพิ่มขึ้น 11.86 จุด หรือ +0.09%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 16 มี.ค. โดยได้รับแรงกดดันจากความกังวลเกี่ยวกับภาวะเงินเฟ้อในสหรัฐ ซึ่งอาจส่งผลให้ธนาคารกลางสหรัฐ (เฟด) ปรับขึ้นอัตราดอกเบี้ยเร็วกว่าที่คาดการณ์ไว้
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 59 เซนต์ ปิดที่ 64.80 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 49 เซนต์ ปิดที่ 68.39 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนเมษายน เพิ่มขึ้น 1.70 ดอลลาร์ ปิดที่ 1,730.90 ดอลลาร์ต่อออนซ์